CELEX: C2004/300/26
Language: da
Date: 2004-12-04 00:00:00
Title: Domstolens dom (Anden Afdeling) af 7. oktober 2004 i sag C-402/02, Kommissionen for De Europæiske Fællesskaber mod Den Franske Republik (Traktatbrud — direktiv 89/48/EØF og 92/51/EØF — anerkendelse af eksamensbeviser — adgang til erhvervet som speciallærer for offentligt ansatte inden for sygehusvæsenet og lokaladministrationen — begrebet »lovreguleret erhverv« — erhvervserfaring — Artikel 39 EF)

4.12.2004   
            
            
               DA
            
            
               Den Europæiske Unions Tidende
            
            
               C 300/13
            
         
      DOMSTOLENS DOM
   
   (Anden Afdeling)
   af 7. oktober 2004
   i sag C-402/02, Kommissionen for De Europæiske Fællesskaber mod Den Franske Republik (1)
   
   (Traktatbrud - direktiv 89/48/EØF og 92/51/EØF - anerkendelse af eksamensbeviser - adgang til erhvervet som speciallærer for offentligt ansatte inden for sygehusvæsenet og lokaladministrationen - begrebet »lovreguleret erhverv« - erhvervserfaring - Artikel 39 EF)
   (2004/C 300/26)
   Processprog: fransk
   I sag C-402/02, angående et traktatbrudssøgsmål i henhold til artikel 226, anlagt den 12. november 2002, Kommissionen for De Europæiske Fællesskaber (befuldmægtigede: M. Patakia og D. Martin) mod Den Franske Republik (befuldmægtigede: G. de Bergues og A. Colomb), har Domstolen (Anden Afdeling), sammensat af afdelingsformanden, C.W.A. Timmermans (refererende dommer), og dommerne C. Gulmann, J.-P. Puissochet, J.N. Cunha Rodrigues og F. Macken; generaladvokat: A. Tizzano; justitssekretær: R. Grass, den 7. oktober 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed og Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF samt til artikel 39 EF, idet den ikke har indført en procedure for gensidig anerkendelse af eksamensbeviser, der opfylder kravene i direktiverne, for så vidt angår adgangen til erhvervet som speciallærer for offentligt ansatte inden for dels sygehusvæsenet, dels lokaladministrationen, og idet den har opretholdt nationale bestemmelser og en praksis fastlagt af Komitéen for sidestillelse af eksamensbeviser, hvorefter der ikke tages hensyn til vandrende arbejdstageres erhvervserfaring.
            
         
               2)
            
            
               Den Franske Republik betaler sagens omkostninger.
            
         
      (1)  EFT C 323 af 21.12.2002.